झंझारपुर रेलवे जंक्शन(मधुबनी) पर मिथिला राज्य संघर्ष समिति,दरभंगाक नेतृत्व मेँ सैकड़ो स्थानीय लोकक संग नौ सूत्री मांगक समर्थन मेँ आइ एकदिवसीय शांतिपूर्ण धरना देलक। धरनाक अध्यक्षता बैद्यनाथ चौधरी बैजू कयलैथ। सभा के संबोधित करैत वक्ता सभ सकरी जंक्शन सऽ फारबिसगंज,झंझारपुर जंक्शन सऽ लौकहा आ बिरौल सऽ हसनपुर तक जल्द सऽ जल्द आमान परिवर्तनक मांग कयलैथ। वक्ता सभ मनीगाछी के अनुमंडलक दर्जा देल जाय आ दरभंगा स्थित ललित नारायण मिथिला विश्वविद्यालय आ कामेश्वर सिँह संस्कृत विश्वविद्यालय के केँद्रीय विश्वविद्यालक दर्जा दयबाक संगे दरभंगा मेँ एकटा अंर्तराष्ट्रीय स्तरक विश्वविद्यालक मांग कयलैथ। वक्ता सभ पृथक मिथिलाक मांग करैत कहलैथ जे पृथक मिथिलाक बिना मिथिलाक विकास असभंव अय। सभा मेँ कार्यकर्ता सभ सऽ आह्रवान कैल गेल जे आगामी 22 अगस्त के पृथक मिथिला राज्यक पुर्नगठनक लेल संसद समक्ष धरना-प्रर्दशन मेँ भाग ली। धरना सभा मेँ आगामी 31 अगस्त के मंडन मिश्र हाल्ट पर धरनाक निर्णय लेल गेल। अहि मौका पर समितिक संयोजक बुचरु पासवान,मो॰ याकुब,रामसेवक ठाकुर,चन्द्रेश्वर झा,जीवकांत मिश्र आदि उपस्थित छलैथ।
 अररिया के कुर्साकांटा प्रखंडक सीमावर्ती गाम सभ मेँ अखन गांजा तस्करी जोर पकड़ने अय। अय कार्य मेँ बहुतो माफिया आ छोट पैघ तस्कर जुड़ल अय। एसएसबी बथनाहा के चौबीसम बटालियन सीमाक क्षेत्र मेँ चैता,डुब्बा,बटराहा, डुमरिया,मधुबनी आ अठ्ठाइसम बटालियन एसएसबी अररिया के सीमा क्षेत्र भलुआ नदी के कात होयत,भलुआ के कांटा बांध भऽ,पीरगंज,दहिपोड़ा, बारुदह,भुलानी,लेटी, सिकटी आदि क्षेत्र गांजा तस्करी लेल सुरक्षित जोन बनि गेल हँ।
 अय मेँ भारतीय तस्कर पैघ मात्रा मेँ छैथ,व्यवसायी नेपाल मेँ गांजा खरीद कऽ रातिक अन्हार मेँ भारतीय क्षेत्र मेँ पहुँचि भारत मेँ पहुंचा रहल छैथ जखन की तस्कर सभ पर नजरि राखय लेल चौबीसम आ अठ्ठाइसम बटालियन एसएसबी सीमा पर तैनात अय।
 अय मेँ भारतीय तस्कर पैघ मात्रा मेँ छैथ,व्यवसायी नेपाल मेँ गांजा खरीद कऽ रातिक अन्हार मेँ भारतीय क्षेत्र मेँ पहुँचि भारत मेँ पहुंचा रहल छैथ जखन की तस्कर सभ पर नजरि राखय लेल चौबीसम आ अठ्ठाइसम बटालियन एसएसबी सीमा पर तैनात अय।
 आबय बला समय मेँ चीनीक दाम फेर बढ़ि सकय अय। भारत सरकार चीनीक आयात पर 10 फीसदी इंपोर्ट ड्यूटी लगा देलक हँ। इ इंपोर्ट ड्यूटी विगत शुक्रदिन राति सऽ लागू भऽ गेल हँ। चीनी पर अखन धरि कोनो टा आयात शुल्क नय लगय छल हँ। इंडियन शुगर मिल्स एसोसिएशन के मुताबिक अय साल चीनीक उत्पादन चारि प्रतिशत तक घटि सकय अय। देशक सबसे बेसी चीनी उत्पादक राज्य महाराष्ट्र मेँ अय बेर चीनीक उत्पादन सोलह प्रतिशत तक घटय के अनुमान अय।
 पूर्वी चम्पारण के लखौरा थाना क्षेत्रक नौरंगिया गाम सऽ बीतल काल्हि गुप्त सूचनाधार पर तस्करी के लेल,लऽ जा रहल 23 टा बैलक संगे 9 टा तस्कर के पुलिस गिरफ्तार कयलक हँ। लखौरा थानाध्य्क्ष ललितेश्वर पांडेय बतेलैथ जे इ नवो आरोपी पश्चिमी चम्पारण जिलाक सिकटा थाना अंर्तगत सुरुजपुर के रहल बला अय। बता दी जे इ आरोपी लोकनि सिरसिया बाजार आ झुमका बाजार सऽ मवेशी खरीद कऽ छौड़ादाने थाना के महसी निवासी शेख बच्चा मियां ओतय लऽ रहल छल,जेकरा रात मेँ ट्रक पर लोड कय बांग्लादेश भेजल जयतै। इ गैँग चम्पारण क्षेत्र मेँ बहुत दिन सऽ सक्रिय छल तैँ पुलिस एकरा एकटा नम्हर कामयाबी मानि रहल अय।
 मिथिलाक सबसँ प्रमुख रेलवे स्टेशन! बिहारक,पटनाक बाद सबसँ बेसी राजस्व वा आय दैय वला स्टेशन अछि! एहन स्टेशन पर मात्र चारि टा प्लेटफार्म, एकटा पर समस्तीपुर जयबाक वास्ते भरि दिन प्लेटफार्म नम्बर चारि पर ट्रेन लागल रहैत अछि उत्तरबारि कात सँ आ दक्षिणबारी कात सँ सीतामढ़ी जयबाक वास्ते ! एकटा प्लेटफार्म भरि दिन मालगाड़ी लेल रिजर्व जकाँ रहैत अछि! यानि बचल दू टा प्लेटफार्म आ ओ दू टा प्लेटफार्म पर औसतन 35 जोड़ी ट्रेन चलैत अछि! इ कतुक्का न्याय अछि! सुरक्षा के तँ कोनो बाते नहिँ ,कोनो एहन दिन नै बीतै छै जहिया एकटा लाश फल्ला बागी सँ नहिँ उतारल जायत अछि! जीआरपी एतेक नीक अछि जे तीन दिन तक जखन कोनो लाश पड़ल पड़ल दुर्गन्ध दियँ लगैत अछि तखन ओकर कोनो जोगाड़ लगैल जाइक छै! गंदगी आ दलालक कोनो टा कमी नहिँ छैक एहि स्टेशन पर! डिस्पले बोर्ड विगत छओ मास सऽ खराब अय। भारतीय रेलवे आ फेर ओ मरल बिहार सरकार आ केन्द्र सरकार सँ आग्रह जे जल्द सँ जल्द एहि पर ध्यान दैत टाइट कदम उठाबथि!
 जुलाई के अंत तक बिहारक पटना,गया,बोधगया आ हाजीपुर मेँ 120 टा लो फ्लोर बस चलत। इ बस सभ भागलपुर,दरभंगा आ पूर्णिया मेँ कियैक नय चलत ?
 की इ बिहार सरकारक इ एकटा और मिथिला विरोधी कदम अय ?
 की इ बिहार सरकारक इ एकटा और मिथिला विरोधी कदम अय ?
 Powered by Blogger. 